CELEX: 32018D0491
Language: et
Date: 2018-03-21 00:00:00
Title: Komisjoni rakendusotsus (EL) 2018/491, 21. märts 2018, milles käsitletakse asjaomaste liikmesriikide poolt Põhjamere–Vahemere raudtee-kaubaveokoridori laiendamiseks esitatud ühisettepaneku kooskõla Euroopa Parlamendi ja nõukogu määruse (EL) nr 913/2010 artikliga 5 (teatavaks tehtud numbri C(2018) 1634 all)

23.3.2018   
            
            
               ET
            
            
               Euroopa Liidu Teataja
            
            
               L 81/23
            
         KOMISJONI RAKENDUSOTSUS (EL) 2018/491,
   21. märts 2018,
   milles käsitletakse asjaomaste liikmesriikide poolt Põhjamere–Vahemere raudtee-kaubaveokoridori laiendamiseks esitatud ühisettepaneku kooskõla Euroopa Parlamendi ja nõukogu määruse (EL) nr 913/2010 artikliga 5
   
      
         (teatavaks tehtud numbri C(2018) 1634 all)
      
   
   (Ainult hollandi-, inglis- ja prantsuskeelne tekst on autentsed)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2010. aasta määrust (EL) nr 913/2010 konkurentsivõimeliseks kaubaveoks kasutatava Euroopa raudteevõrgustiku kohta, (1) eriti selle artikli 5 lõiget 6,
   ning arvestades järgmist:
   
               (1)
            
            
               Kooskõlas määruse (EL) nr 913/2010 artikli 5 lõikega 5 saatsid Belgia, Prantsusmaa, Luksemburgi, Madalmaade ja Ühendkuningriigi raudteetranspordi eest vastutavad ministeeriumid komisjonile eelkokkuleppe, mille komisjon sai kätte 14. juunil 2017. Eelkokkuleppele kirjutas alla ka Šveits, kes juba osaleb raudtee-kaubaveokoridoris kolmanda riigina määruse (EL) nr 913/2010 lisa alusel. Kõnealune eelkokkulepe sisaldab ettepanekut laiendada Põhjamere–Vahemere raudtee-kaubaveokoridori Genfini.
            
         
               (2)
            
            
               Komisjon vaatas eelkokkuleppes sisalduva ettepaneku määruse (EL) nr 913/2010 artikli 5 lõike 6 kohaselt läbi ja leiab, et ettepanek on kooskõlas nimetatud määruse artikliga 5 allpool esitatud põhjustel.
            
         
               (3)
            
            
               Ettepanekus võetakse arvesse määruse (EL) nr 913/2010 artiklis 4 sätestatud kriteeriume. Koridoris osalevaid riike on kokku kuus ja viis neist on ELi liikmesriigid. Kõnealuse koridori üldine suund Põhjamere–Vahemere põhivõrgu koridoris ei muutu. Kavandatud laiendamine on kooskõlas TEN-T võrguga ja vastab järgmistele TEN-T nõuetele: rööbasteede täielik elektriga varustatus, teljekoormus vähemalt 22,5 tonni, liini või lõigu maksimaalne lubatud kiirus 100 km/h ja võimalus kasutada ronge pikkusega 740 m.
            
         
               (4)
            
            
               Eelkokkuleppesse lisatud transpordituru uuring näitas, et eeldatavalt suurendab koridori laiendamine rahvusvaheliste raudteevedude mahtusid ja sellega kaasneb üleminek maanteeveolt raudteeveole, kuna koridor tagab lühema marsruudi kaupade ja tooraine jaoks, mida veetakse Vahemere ääres asuvatest Prantsusmaa meresadamatest Šveitsi ja Šveitsist kõnealustesse sadamatesse; see toob sotsiaal-majanduslikku kasu, kuna vähendatakse CO2-heidet ja ummikuid.
            
         
               (5)
            
            
               Kavandatud laiendamine on kooskõlas konkurentsivõimeliseks kaubaveoks kasutatava Euroopa raudteevõrgustiku loomise eesmärgiga. Laiendamise abil ühendatakse Genfi piirkonna olulisemad majandussektorid selliste Euroopa tähtsate meresadamatega nagu Amsterdam, Antwerpen, Dunkirk, Marseille, Rotterdam ja Zeebrugge, ning tugevdatakse seeläbi TEN-T võrgu ühendust Šveitsiga – ühe olulisema kolmanda riigiga.
            
         
               (6)
            
            
               Kooskõlas määruse (EL) nr 913/2010 artikli 5 lõikega 5 on asjaomaste taristuettevõtjate ja taotlejatega kõnealuse laiendamise osas konsulteeritud.
            
         
               (7)
            
            
               Käesoleva otsusega ettenähtud meetmed on kooskõlas määruse (EL) nr 913/2010 artikli 21 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ettepanek, mille esitasid Belgia, Prantsusmaa, Luksemburgi, Madalmaade, Ühendkuningriigi ja Šveitsi raudteetranspordi eest vastutavad ministeeriumid ühiselt komisjonile saadetud eelkokkuleppes, mille komisjon sai kätte 14. juunil 2017 ja milles käsitletakse Põhjamere–Vahemere raudtee-kaubaveokoridori laiendamist Genfini, on kooskõlas määruse (EL) nr 913/2010 artikliga 5.
   Artikkel 2
   Käesolev otsus on adresseeritud Belgia Kuningriigile, Prantsuse Vabariigile, Luksemburgi Suurhertsogiriigile, Madalmaade Kuningriigile, Suurbritannia ja Põhja-Iiri Ühendkuningriigile ning Šveitsi Konföderatsioonile.
   
      Brüssel, 21. märts 2018
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 276, 20.10.2010, lk 22.